PRITARTA

Rokiškio rajono savivaldybės tarybos

2020 m. kovo 27 d. sprendimu Nr. TS**-**

**SAVIVALDYBĖS TURTO PANAUDOS SUTARTIS**

2020 m. balandžio d. Nr. DS-

Rokiškis

Rokiškio rajono savivaldybės administracija (panaudos davėjas), kodas 188772248, kurio registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos direktoriaus Andriaus Burnicko, veikiančio pagal Rokiškio rajono savivaldybės administracijos nuostatus, patvirtintus Rokiškio rajono savivaldybės tarybos 2015 m. lapkričio 27 d. sprendimu Nr. TS-236, ir asociacija „Kriaunų kaimo bendruomenė“ (panaudos gavėjas), kodas 173740967, adresas Klevų g. 2, Kriaunų k., Kriaunų sen., Rokiškio r. sav., pagal Lietuvos Respublikos įstatymus įsteigtas ir veikiantis juridinis asmuo, atstovaujamas pirmininko Eugenijaus Driskiaus, veikiančios pagal Kriaunų kaimo bendruomenės įstatus, remdamiesi Rokiškio rajono savivaldybės tarybos2020 m. kovo 27 d. sprendimu Nr. TS-\_\_\_\_\_\_, sudarė šią sutartį:

**I. SUTARTIES DALYKAS**

 1. Panaudos davėjas pagal šią sutartį perduoda Panaudos gavėjui, veikiančiam pagal asociacijos Kriaunų kaimo bendruomenės įstatus, neatlygintinai valdyti ir naudotis panaudos pagrindais savivaldybei nuosavybės teise priklausantį nekilnojamąjį turtą – 73,54 kv. m patalpas, esančias pastate – pirtyje (pažymėtas nr. 1-8, 1-9, 1-10, 1-11, 1-12, 1-13, 1-14 ) (unikalus Nr. 7398-6020-2013, bendras pastato plotas 279,01 kv. m.), adresu Klevų g. 2, Kriaunų k., Kriaunų sen., Rokiškio r. sav., kurio įsigijimo balansinė vertė 2020 m. vasario 29 d. – 6306,23 Eur, turto likutinė vertė 2020 m. vasario 29 d. – 1409,94 Eur, savivaldybės biudžeto finansavimo šaltinis. Perduodamo turto būklė perdavimo metu – gera.

**II. SUTARTIES SĄLYGOS**

2. Panaudos davėjas perduoda turtą Panaudos gavėjui 1 (vieneriems) metams, bet neilgiau, kaip iki pastato pardavimo viešo konkurso būdu.

 3.Trečiųjų asmenų teisės į turtą – nėra.

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostoliu ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

7. Panaudos gavėjas moka mokesčius už perduoto turto:

7.1 vandenį ir elektrą, remiantis tarpiniais skaitikliais (panaudos gavėjas už šias teikiamas paslaugas atsiskaito pagal Rokiškio rajono savivaldybės administracijos Kriaunų seniūnijos teikiamas sąskaitas faktūras);

7.2. už kitas teikiamas paslaugas atsiskaito tiesiogiai su paslaugų tiekėjais.

1. **ŠALIŲ PAREIGOS**

8. Panaudos davėjas privalo:

8.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

8.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą.

9. Panaudos gavėjas privalo:

9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį dėl perduoto savivaldybės turto VĮ „Registrų centras“; pasibaigus panaudos sutarties terminui, panaudos gavėjas tokia pat tvarka turi išregistruoti sutartį iš registro;

9.3. mokėti visus mokesčius, susijusius su panaudos pagrindais suteiktu turtu (už patalpų eksploataciją, komunalines paslaugas, šilumos bei elektros energiją ir ryšio paslaugas);

9.4. naudotis suteiktu turtu pagal jo tiesioginę paskirtį ir sutartį ir tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties,

9.5. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su savivaldybės administracijos direktoriumi, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

9.6. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.7. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą. taip pat su visais atliktais pertvarkymais, neatskiriamais nuo turto;

 9.8. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

 9.9. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

10. Apie numatomą panaudos sutarties nutraukimą prieš terminą turi įspėti viena šalis kitą šalį ne vėliau kaip prieš vieną mėnesį.

**IV. SUTARTIES PASIBAIGIMAS**

11. Sutartis pasibaigia:

11.1. jos terminui pasibaigus;

11.2. kitais teisės aktų nustatytais atvejais.

12. Sutartis nutraukiama prieš terminą:

12.1. įvykus suteikto panaudos pagrindais turto viešo pardavimo aukcionui;

12.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

12.3. šalių susitarimu;

12.4. Lietuvos Respublikos civilinio kodekso nustatyta tvarka.

13. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

**V. KITOS SUTARTIES SĄLYGOS**

14. Sutartis sudaryta dviem egzemplioriais, po vieną kiekvienai šaliai.

15. Sutartis įsigalioja nuo jos pasirašymo dienos.

16. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

17. Pasirašant šią sutartį yra perduodamas savivaldybės turtas ir ši sutartis kartu yra turto perdavimo ir priėmimo aktas.

18. Prie sutarties pridedama: Rokiškio rajono savivaldybės tarybos 2020 m. kovo 27 d. sprendimas Nr. TS-\_\_ kopija, 1 lapas.

**VI. ŠALIŲ REKVIZITAI**

|  |  |
| --- | --- |
| **Panaudos davėjas** | **Panaudos gavėjas** |
| Rokiškio rajono savivaldybės administracija | Asociacija Kriaunų kaimo bendruomenė |
| Respublikos g. 94, LT-42136 Rokiškis | Klevų g. 2, Kriaunų k., Kriaunų sen., Rokiškio r. sav. |
| Kodas 188772248 | Kodas 173740967 |
| Tel. (8 458) 71 442 | Tel. 8 611 94 355 |
| Faks. (8 458) 71 420 | Faks. - |
| El. paštas: savivaldybe@post.rokiskis.lt | El. paštas: eugenijus.driskius@gmail.com  |
| Administracijos direktorius | Pirmininkas |
| Andrius Burnickas | Eugenijus Driskius |
|  |  |
|  A.V. |  A.V. |

\_\_\_\_\_\_\_\_\_\_\_\_